“บ.เกษตรเหนือ” ทำเทนเดอร์ฯ หุ้น CM หลังเข้าถือหุ้นเพิ่มเป็น 36.5%
"บ.เกษตรเหนือ" ทำเทนเดอร์ฯ หุ้น CM หลังวานนี้ (29 ก.ย.) เข้าซื้อหุ้นเพิ่ม รวมถือหุ้นทั้งหมด 36.5% คาดซื้อที่ราคา 3.85 บ./หุ้น อนึ่ง "บ.เกษตรเหนือ" เป็นผู้ถือหุ้นใหญ่อันดับ 1 ของ CM
30 ก.ย. 2558

นายสุวัฒน์ พงษ์ภาสุระ กรรมการ บริษัท เชียงใหม่โฟรเซ่นฟู้ดส์ จำกัด (มหาชน) หรือ CM เปิดเผยว่า บริษัทได้รับแบบประกาศเจตนาในการเข้าถือหลักทรัพย์เพื่อครอบงำกิจการของบริษัท (แบบ 247-3) ฉบับลงวันที่ 30 ก.ย. 58 จากบริษัท เกษตรเหนือ จำกัด (NA)
ทั้งนี้ NA ได้แจ้งว่าบุคคลที่ได้กระทำการร่วมกัน (Concert Party) ซึ่งมีผลตั้งแต่วันที่ 28 ก.ย.58 และได้มีการยื่นแบบรายงานต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ในวันที่ 29 ก.ย. 59 โดยมีรายชื่อคือ นายเอกพงศ์ พลพิพัฒนพงศ์  นายอังกูร พลพิพัฒนพงศ์ และ นายนิรันดร์ พลพิพัฒนพงศ์ ซึ่ง NA และบุคคลที่กระทำการร่วมกัน รวมถึงบุคคลตามมาตรา 258 ของบุคคลที่กระทำการร่วมกัน มีจำนวนหุ้นรวม 92,656 หุ้น คิดเป็นร้อยละ 24.31 ของสิทธิการออกเสียงทั้งหมดของกิจการ
โดยต่อมา NA ได้รายงานให้ทราบว่าเมื่อวันที่ 29 ก.ย.58 NA ได้กระทำการได้มาซื้อหุ้นสามัญของบริษัท จำนวน 46,463,750 หุ้น ส่งผลให้ NA และบุคคลที่กระทำการร่วมกัน รวมถึงบุคคลตามมาตรา 258 ของบุคคลที่กระทำการร่วมกัน มีจำนวนหุ้นรวม 139,120,157 หุ้น คิดเป็นร้อยละ 36.50 ของสิทธิการออกเสียงทั้งหมดของกิจการ ซึ่งข้ามจุดร้อยละ 25 ของสิทธิการออกเสียงทั้งหมดของกิจการ ส่งผลให้ NA ต้องทำคำเสนอซื้อหลักทรัพย์ทั้งหมดของกิจการ (Tender Offer)
ทั้งนี้ NA จะเสนอซื้อหลักทรัพย์ทั้งหมดของบริษัทโดยเป็นหุ้นสามัญจำนวน 251,155,875 หุ้น มูลค่าที่ตราไว้หุ้นละ 1 บาท ในราคาที่คาดว่าจะเสนอซื้อหุ้นละ 3.85 บาท
ดังนั้น เมื่อบริษัทได้รับคำเสนอซื้อหลักทรัพย์ดังกล่าวอย่างเป็นทางการจาก NA แล้ว บริษัทจะดำเนินการเกี่ยวกับการทำคำเสนอซื้อหลักทรัพย์ดังกล่าวให้เป็นไปตามกฎหมายและ/หรือระเบียบที่เกี่ยวข้อง รวมถึงจัดทำความเห็นเกี่ยวกับคำเสนอซื้อหลักทรัพย์ดังกล่าวเพื่อจัดส่งให้แก่ผู้ถือหุ้นของบริษัทตามกฎหมายต่อไป 
สำหรับโครงสร้างผู้ถือหุ้นใหญ่อันดับที่ 1-5 ของ CM มีดังนี้ (ภาพรวมข้อมูลผู้ถือหุ้น ณ วันที่ 13/03/2558)
ที่มา ตลท.